ELÄMÄÄ JUMALAN VALTAKUNNASSA
Jumalan todellisuus sisäisesti meissä
Pyhiä varustamassa -
Tyrone Singh.
Hei, olen Tyrone Singh. Tervetuloa ohjelman pariin.
Tässä sarjassa puhumme siitä, -
miten voimme saada horjumattoman uskon vaikeina aikoina.
Nyt jos koskaan on aika, jolloin tarvitsemme horjumatonta uskoa.
Olet varmasti huomannut, että viimeisten parin vuoden aikana -
asiat ovat olleet hullusti kaikkialla. On vaikea tietää, keneen voi luottaa.
Monenlaisia ääniä kuuluu, ja liikkeellä on paljon väärää tietoa, -
mutta yksi asia ei voi koskaan muuttua.
Se on totuus, Jumalan sana.
Siihen me voimme luottaa näinä vaikeina aikoina.
Tässä sarjassa käymme läpi seitsemän totuutta tai ilmestystä, -
joiden täytyy olla meissä vahvoja, jos haluamme, ettei uskomme horju.
Jakeissa Ps. 112:6―8 puhutaan siunatusta miehestä, uskovasta.
"Sillä ei hän ikinä horju; -
vanhurskas säilyy ikuisessa muistossa.
Ei hän pelkää pahaa sanomaa, -
hänen sydämensä on vahva, sillä hän turvaa Herraan."
Ajattele. Sydämesi on vahva, sillä turvaat Herraan.
Se tarkoittaa, että kun sydämesi on vahva, mikään ei voi järkyttää sinua.
Sydämesi pysyy lujasti paikallaan. "Hänen sydämensä on luja ja peloton."
Kuulitpa siis millaisia ääniä, uutisia, mielipiteitä -
tai ajatuksia tahansa, et horju etkä järky.
Sellaisella paikalla Jumala haluaa lastensa olevan, -
koska kun seisomme lujina, näemme Jumalan kirkkauden.
Kun seisot lujana paikallasi, -
näet Jumalan voiman ja läsnäolon ilmenevän elämäsi kautta, -
ja sinusta tulee Jumalan hyvyyden mainos.
Olemme tutkineet seitsemää tärkeää ilmestystä, -
jotka jokaisen uskovan tulisi tuntea.
Ensimmäinen niistä on lunastuksemme todellisuus, -
se, että meidät on lunastettu ja vapautettu pimeyden vallasta.
Kolossalais- ja heprealaiskirjeiden mukaan Jeesus on lunastanut meidät.
Iankaikkinen lunastus tarkoittaa, että saatana on kukistettu, -
koska ilman sitä ei ole lunastusta. Jeesus kukisti hänet puolestamme.
Toinen todellisuus on ilmestys uudestisyntymisen todellisuudesta, -
se, että olemme syntyneet uudesti ylhäältä.
Olemme syntyneet Jumalasta, ja meissä on Jumalan elämä ja dna:ta.
Kolmanneksi tutkimme ilmestystä vanhurskautemme todellisuudesta.
Meidät on tehty vanhurskaiksi. Emme yritä olla vanhurskaita -
tai toivo olevamme vanhurskaita, vaan meidät on tehty vanhurskaiksi.
Raamattu sanoo selvästi, -
että Kristus on tehty synniksi ja meidät vanhurskaiksi.
Kuten sanoin, jos todella uskomme kaiken, -
mitä Jumala on sanonut itsestään Raamatussa, -
meidän on myös uskottava kaikki, mitä Jumala on sanonut meistä.
Ja Hän on sanonut, että olemme Jumalan vanhurskaus Kristuksessa.
Tänään puhumme neljännestä totuudesta tai todellisuudesta, -
jonka on oltava väkevä elämässämme.
Nämä asiat, joista puhumme, ovat ilmestystotuuksia, -
jotka voimme ymmärtää Raamatusta, mutta anna Hengen tehdä ne eläviksi.
Rukoilen, että kun julistan sinulle Jumalan totuutta, -
Jumalan Henki ottaa tämän tiedon ja ilmoittaa sen sinulle, -
jotta siitä tulee sinulle väkevä totuus. Jos saat ilmestyksen jostakin asiasta, -
et hevillä luovu siitä paineenkaan alla, koska tiedät varmasti, että se on totta.
Siksi Jumala haluaa antaa lapsilleen ilmestyksiä.
Meidän sisällämme täytyy olla varmuus niistä, -
ettei kukaan pysty houkuttelemaan meitä luopumaan niistä, -
vaikka itse paholainen yrittäisi sitä, -
koska niistä on tullut meille ilmestys ja kokemusperäistä tietoa.
Neljäs ilmestys, jonka täytyy olla vahva elämässäsi, -
jos haluat, ettei uskosi horju vaikeina aikoina, -
on ilmestys siitä todellisuudesta, että Jumala elää sisimmässämme.
Mietipä sitä. Se on paljon sanottu.
Jumala elää meissä. Jumala on valinnut elää sisällämme.
Se ei ollut sinun ajatuksesi tai minun, se oli Jumalan ajatus.
Luetaan joitakin raamatunkohtia. Johanneksen evankeliumin luku 14.
Joh. 14:17.
Tässä Jeesus on yläsalissa. Hänet ristiinnaulitaan pian, -
seuraavana päivänä. Hän keskustelee opetuslasten kanssa yläsalissa.
Hän puhuu heille siitä, että Hän menee pois ja lähettää heille Pyhän Hengen.
Hän kertoo yksityiskohtaisesti siitä, mitä kohta tapahtuu.
Katso jaetta 17. Tai aloitetaan jakeesta 15.
"Jos te minua rakastatte, niin te pidätte minun käskyni."
Väkevää puhetta, vai mitä? Sitä ei voi tulkita väärin.
"Jos te minua rakastatte, niin te pidätte minun käskyni."
"Ja minä olen rukoileva Isää, ja hän antaa teille toisen Puolustajan -
olemaan teidän kanssanne..." Sunnuntaisinko?
Niinkö siinä sanotaan? Että Hän on kanssamme sunnuntaisin?
Ei, vaan: "...olemaan teidän kanssanne iankaikkisesti..."
Jeesus lähettää toisen Puolustajan, joka on kanssamme iankaikkisesti.
Jae 17 "...totuuden Hengen, jota maailma ei voi ottaa vastaan, -
koska se ei näe häntä eikä tunne häntä; -
mutta te tunnette hänet, sillä hän pysyy teidän tykönänne -
ja on teissä oleva."
Jeesus sanoi, että Pyhä Henki, Puolustaja, on oleva meissä.
Mikä lupaus!
Pyhä Henki on oleva meissä, ja puhumme Pyhästä Hengestä.
Emme jostain Jehova Juniorista, vaan Jumalasta itsestään, -
Isästä, Pojasta ja Pyhästä Hengestä. Pyhä Henki on Jumala, -
ja Jeesus sanoi, että Pyhä Henki, Jumala, on oleva meissä.
Ajattele. Näin Jeesus sanoi. Hän meni pois ja lähetti Puolustajan, -
ja tuo Puolustaja on oleva meissä.
Luetaan toinen raamatunkohta. Mennään eteenpäin lukuun 16.
Jae 7. Jeesus puhuu opetuslapsilleen. "Kuitenkin minä sanon teille totuuden: -
teille on hyväksi, että minä menen pois.
Sillä ellen minä mene pois, ei Puolustaja tule teidän tykönne; -
mutta jos minä menen, niin minä hänet teille lähetän."
Jumalan suunnitelma oli alusta asti tulla asumaan keskuuteemme, -
ei vain vierailla luonamme.
Huomaa, että Jeesus sanoo, että meille on hyväksi, -
että Hän menee pois, koska muuten Hän ei voi lähettää Pyhää Henkeä.
Tiedäthän, että Hän teki palvelutyönsä loppuun, -
hankki meille iankaikkisen lunastuksen ja mahdollisti uudestisyntymisen.
Sitten Hän lähetti Pyhän Hengen.
Pyhän Hengen tarkoitus on tulla asumaan sisimpäämme.
Mieti sitä hetki.
Jumalan tahto oli tulla asumaan sisimpäämme.
Hän ei halunnut tulla vain käymään, vaan tulla asumaan meihin.
Etsi kanssani raamatunkohta 2. Kor. 6:16.
"...Jumala on sanonut: 'Minä olen heissä asuva -
ja vaeltava heidän keskellään ja oleva heidän Jumalansa, -
ja he ovat minun kansani'." Mikä lupaus!
Jumala on sanonut: "Minä olen heissä asuva."
Valitettavasti useimmat kristityt anovat Jumalaa käymään luonaan, -
mutta totuus on, että uudessa liitossa Jumala asuu meissä, ei vain vieraile.
Jumala ei ole tullut vain käymään, vaan Hän on tullut asumaan meihin.
Meidän täytyy lakata ajattelemasta, että Jumala on jossain kaukana -
ja tulee käymään luonamme. Uuden liiton totuus ja todellisuus on -
ilmoitus siitä, että Jumala haluaa asua meissä ja vaeltaa kanssamme.
Tämä oli Jumalan tahto ja suunnitelma.
Jeesuksen palvelutyön, uhrin ja lunastuksen tarkoitus oli -
maksaa syntiemme hinta ja lunastaa meidät, -
jotta Jumala voisi muuttaa asumaan sisimpäämme.
Luetaan Matteuksen evankeliumin luku 27, jae 51.
"Ja katso, temppelin esirippu repesi kahtia ylhäältä alas asti..."
Se tapahtui silloin, kun Jeesus huusi: "Jumalani, miksi hylkäsit minut?" -
ja "Se on täytetty" ristillä. Raamattu sanoo, -
että temppelin esirippu repesi kahtia ylhäältä alas asti.
Tiedämme, että se erotti toisistaan pyhän ja kaikkeinpyhimmän, -
missä Jumalan läsnäolo oli.
Jeesuksen uhrin ansiosta esirippu saatettiin siis repiä kahtia.
Huomaa, että se ei revennyt alhaalta ylöspäin.
Ihmiset eivät siis tehneet sitä, vaan Jumala repi sen ylhäältä käsin.
Se tarkoittaa, että hinta oli maksettu, ja nyt Jumala saattoi tulla ulos -
temppelistä ja teltasta ja asua kansansa keskellä.
Ajattele. Jumala ei halunnut elää erämaassa tai teltassa.
Hän halusi alusta asti olla yhteydessä kansaansa, -
yhtä luotujensa kanssa.
Jos haluamme olla vahvoja ja saada lujan uskon vaikeina aikoina, siitä, -
että Jumala asuu meissä, täytyy tulla totta ja todellista elämässämme.
Toista perässäni: "Jumala elää minussa."
Toista perässäni: "Jumala asuu minussa."
Tämä on Jumalan tahto. Hän ei ole jossain kaukana avaruudessa, -
vaan Hän on päättänyt tulla asumaan sisimpäämme. Jeesus sanoi, -
että Pyhä Henki tulee olemaan ja asumaan meidän sisällemme.
Jos haluamme, ettei uskomme horju, meidän tulee olla tietoisia tästä.
Ole tietoinen siitä, että Jumala asuu sinussa. Hän ei ole jossain kaukana.
Hän on lähempänä kuin aavistatkaan. Itse asiassa Hän on sinussa.
Huomaa siis, että esirippu repesi ylhäältä alaspäin.
Se tarkoittaa, että Jumala halusi tulla ulos temppelistä -
ja asua kansansa keskuudessa. Tiedätkö, mitä uskonto on tehnyt?
Jumala repi esiripun tullakseen ulos, mutta uskonto on ommellut sen kiinni.
Se sanoo, ettemme voi saada kokea Jumalasta kuin pienen vilauksen, -
emme sen enempää, mutta ei, esirippu on revitty kahtia.
Se on revitty, koska Jumala halusi tulla pois verhon takaa, -
ulos temppelistä, ja tulla asumaan lastensa sisimpään.
Älä anna kenenkään väittää sinulle, ettet voi saada kokemusta Jumalasta -
tai ettei Jumala asu sinussa, vaan Hän on jossain kaukana.
Ei, ei. Jumala halusi alusta asti tulla asumaan meihin -
Pyhän Hengen voiman kautta. Se oli Jeesuksen uhrin tarkoitus.
Katsotaan, mitä 1. korinttilaiskirjeen luvussa kuusi sanotaan.
1. Kor. 6:19―20 -
"Vai ettekö tiedä, että teidän ruumiinne on Pyhän Hengen temppeli, -
joka Henki teissä on..."
Kehosi on Pyhän Hengen temppeli, ja Pyhä Henki on sinussa.
Ajattele. Jos olet uskova ja olet saanut Pyhän Hengen kasteen, -
vakuutan sinulle, että Pyhä Henki on sinussa juuri nyt, -
vaikkei sinusta tuntuisi siltä.
Kyse ei ole tunteista, vaan siitä, mitä Sana sanoo. Hän on sinussa.
Kun Pyhä Henki tuli, Hän ei tullut vain käymään, Hän tuli jäädäkseen.
Ajattele. Uskonvaellukseni alkuaikoina minulla oli haasteita tämän kanssa, -
koska ajattelin, että Jumala oli jossain kaukana ja Hänet piti pyytää tulemaan.
Aina kun pyydän Häntä tulemaan, sanon samalla, ettei Hän ole täällä.
Valitettavasti meillä on lauluja, jotka saavat meidät ajattelemaan näin.
Myös teologiamme sanoo, että Jumala pitää erikseen kutsua luoksemme.
Totuus on, että Jumala ei ole kaukana. Jos olet uskova, -
syntynyt uudesti ja täyttynyt Pyhällä Hengellä, Jumala on sisälläsi.
Jumala asuu sisälläsi. Jos tämä on vahva totuus elämässäsi -
ja todellisuutta sinulle, uskostasi tulee horjumaton, -
koska menitpä minne tahansa ja teitpä mitä vain, Jumala on sinussa.
Jumala on sinussa. Toista perässäni: "Kaikkivaltias Jumala on minussa."
Sano uudestaan: "Kaikkivaltias Jumala on minussa."
"Hän asuu ja elää minussa -
ja kulkee kanssani." Jumalan sana sanoo näin.
Sinun täytyy juurruttaa itsesi tähän totuuteen.
En ole koskaan yksin. Miten voisit olla yksinäinen, -
kun maailman Luoja asuu sinussa? Hän on niin luova.
Voit olla yksinäinen vain, jos tästä ei ole tullut sinulle todellisuutta.
Anna sen olla sinulle todellisuutta, ole siitä samaa mieltä, tiedosta ja usko se.
Jos Jumala on sinussa, sinua varten ja sinun kanssasi, -
miten maailman asiat voivat vaikuttaa sinuun?
Mieti sitä. Tästä täytyy tulla meille totta.
Siitä, että Jumala asuu meissä, täytyy tulla meille totta.
Ehkä saat kirjoittaa tästä tarralappuja kotiisi tai kirjoittaa sen Raamattuusi.
Ehkä joudut julistamaan itsellesi aamuisin: "Jumala on minussa."
Suuri Jumalan mies John G. Lake, -
joka teki valtavasti ihmeitä ja parantamisia, kertoi, -
että ennen kuin hän lähti kotoa, hän seisoi peilin edessä ja sanoi: -
"Jumala asuu tuossa valkopukuisessa miehessä."
Uskallatko sanoa samoin, kun katsot itseäsi peilistä?
Jumala asuu tuossa miehessä tai naisessa.
Jumala asuu sinussa ja minussa.
Tule tietoiseksi siitä ja anna sen olla todellisuutesi.
Älä ajattele, että Jumala on kaukana ja tulee luoksesi vastahakoisesti.
Ei. Hän on lähelläsi, tunsitpa Hänen läsnäoloaan tai et.
Hän on läsnä. Kun Hän tuli, Hän tuli jäädäkseen.
Hän tuli jäädäkseen. Pyhä Henki ei koskaan tullut vain käymään.
Puhun ehkä jotain opetusta vastaan, mutta Pyhä Henki ei tullut käymään.
Ei, Hän tuli jäädäkseen. Hän on aina läsnä.
Hän on sinussa, jos olet syntynyt uudesti ja saanut Hengen kasteen.
Ehkä kysyt, miksi sitten joskus tunnet Hänen läsnäolonsa ja joskus et.
Se on aivan eri asia. Joskus Hän ilmestyy ja Hänet voi kokea.
Se, ettet koe Hänen läsnäoloaan, ei tarkoita, ettei Hän olisi sinussa.
Hän on sinussa ja elää sinussa. Tiedätkö mitä?
Kun teet Jeesuksen tekoja, se on sitä, että Hän toimii kauttasi.
Ajattele. Hänen kätensä ovat tulleet sinun käsiksesi.
Hänen sydämestään on tullut sinun sydämesi. Hän elää meissä.
Hän tuli elämään meissä voidakseen elää kauttamme.
Kun Hän elää kauttamme, ihmiset saavat avun, siunauksen ja rohkaisun.
He paranevat, vapautuvat ja pelastuvat, -
koska Hän elää meissä, mutta se alkaa tästä ymmärryksestä, -
tästä totuudesta ja ilmestyksestä, että Hän on minussa.
Hän on minussa. Julista kanssani: "Hän on minussa."
Aamen. Etsi kanssani Apostolien teot.
Tässä Jeesus puhuu Pyhästä Hengestä. Apostolien tekojen luku 1.
Luetaan jakeesta 4.
"Ja kun hän oli yhdessä heidän kanssansa, käski hän heitä ja sanoi: -
'Älkää lähtekö Jerusalemista, vaan odottakaa Isältä -
sen lupauksen täyttymistä, jonka te olette minulta kuulleet.'"
Ennen taivaaseen astumistaan Jeesus käski opetuslapsia odottamaan.
"Sillä Johannes kastoi vedellä, mutta teidät kastetaan Pyhällä Hengellä, -
ei kauan näitten päivien jälkeen."
Jae 8 "...vaan, kun Pyhä Henki tulee teihin, niin te saatte voiman, -
ja te tulette olemaan minun todistajani sekä Jerusalemissa -
että koko Juudeassa ja Samariassa ja aina maan ääriin saakka".
Jeesus kertoo lähimmille ystävilleen, että Hän lähtee pian pois, -
mutta lähettää heille pian Puolustajan, Pyhän Hengen.
Jeesus otettiin taivaaseen, mutta Hän lähetti Pyhän Hengen.
Tiedämme, että Apostolien tekojen luvussa kaksi Pyhä Henki tuli.
Pyhän Hengen poistumisesta ei ole mitään mainintaa.
Kun Apostolien teoissa kerrotaan, että Pyhä Henki tuli, Hän tuli.
Hän täytti oman kansansa. Hänen poistumisestaan ei ole mainintaa.
Emme elä vanhassa liitossa, -
jossa Daavid sanoi: "Älä ota minulta pois Pyhää Henkeäsi."
Elämme uudessa liitossa ja uudenlaista aikaa.
Pyhä Henki ei tule ja mene, Hän tuli jäädäkseen, -
ja meidän on hyväksyttävä se. Haluan nostaa esiin jotain jakeessa 8.
"...kun Pyhä Henki tulee teihin, niin te saatte voiman..."
Te saatte.
Kreikan kielessä on monta eri sanaa saamiselle tai vastaanottamiselle.
On aggressiivinen vastaanottaminen, jossa tartutaan johonkin väkisin.
Se on väkisin ottamista, mutta sitä sanaa ei käytetä tässä.
On myös passiivinen saaminen tai vastaanottaminen.
Tässä käytetään kreikan sanaa lambano.
Se tarkoittaa, että tartumme johonkin ja otamme sen omaksemme.
Tarttua johonkin ja ottaa se omakseen.
Jos esimerkiksi antaisin sinulle lahjaksi rannekellon, -
et ottaisi sitä kädestäni väkisin. Se ei olisi sopivaa.
Et myöskään vain seisoisi tekemättä mitään. Sekään ei olisi sopivaa.
Sen sijaan tarttuisit siihen ja ottaisit sen omaksesi. Sitä on lambano.
Sellaista saamista tässä tarkoitetaan. Otamme Pyhän Hengen vastaan -
ja omaksemme tietäen, että Pyhä Henki elää meissä.
Tämä on hieno uutinen seurakunnalle. Emme ole riippuvaisia tunteista.
Meidän ei tarvitse odottaa mitään kihelmöintiä.
Pyhä Henki on uudestisyntyneen, Hengellä täyttyneen uskovan sisällä.
Hän ei vain asu sinussa, vaan Hän on myös kastanut sinut.
Hän on uponnut sinuun. Sinusta tulee yhtä henkeä Hänen kanssaan.
Tämä on Jeesuksen hyvä sanoma. Tästä Jeesus maksoi.
Hän ei vain maksanut syntejämme ja tehnyt meistä taivaskelpoisia, -
vaan Hän maksoi syntiemme hinnan ja teki meistä puhtaita, -
jotta Jumalan Henki voisi tulla asumaan meihin, halleluja!
Ole tietoinen tästä. Anna sen olla totuutesi ja todellisuutesi.
Aivan liian moni uskova elää elämää, johon kuuluu vähemmän etuja -
ja oikeuksia Jeesuksessa kuin heille kuuluisi. Älä ole yksi heistä.
Älä tyydy vähempään kuin mitä Jeesus tarjoaa ja on maksanut sinulle.
Hän maksoi siitä, että voisimme olla vapaita ja että Pyhä Henki, -
Jumala itse voisi muuttaa sisällemme asumaan.
"Jumala asuu minussa." Julista sitä itsellesi.
Aina, kun paholainen tulee ajatuksiisi ja väittää, että Jumala on kaukana, -
Häntä ei näy eikä Hän auta sinua, vastaa hänelle: -
"Jumala asuu minussa, sillä on kirjoitettu: 'Minä olen heissä asuva -
ja vaeltava heidän keskellään ja oleva heidän Jumalansa'."
Jos mikään totuus voi tehdä uskostasi horjumattoman vaikeina aikoina -
ja saada sinut seisomaan rohkeana, selkä suorana ja pää pystyssä -
sekä pysymään lujana, se on tämä: "Jumala on minussa."
Vanhassa liitossa Jumala oli kansansa kanssa, mutta nyt Hän on meissä.
Vanhassa liitossa Jumala oli kanssamme, uudessa Hän on meissä.
Jumala repi esiripun ylhäältä alas, koska halusi elää luotujensa sisällä.
Nyt Hän elää meissä, joten otetaan tämä lahja vastaan -
ja otetaan se omaksemme. Tiedä ja tiedosta, että Hän on lähellä.
Tämä tekee uskostasi horjumattoman vaikeina aikoina.
Ensimmäinen todellisuus oli ilmestys lunastuksemme todellisuudesta.
Toinen oli ilmestys uudestisyntymisen todellisuudesta, -
kolmas ilmestys vanhurskautemme todellisuudesta -
ja neljäs ilmestys todellisuudesta, että Jumala asuu meissä.
Tämä on hyvä uutinen ja tekee uskostamme horjumattoman.
Nähdään taas ensi jaksossa! Jeesus on Herra.
Hei, olen Tyrone Singh. Jos ohjelma siunasi sinua, -
voit tukea TV7:n työtä. Lahjoitustiedot näkyvät ruudulla.
Haluan kiittää sinua siitä, että rakastat ja tuet tätä työtä.
Yhdessä voimme vaikuttaa. Jeesuksen nimessä, aamen.
Suomennos: Anni Lähteenmäki